# ПРАТЕНИЧКО ПРАШАЊЕ

Од пратеникот Марјанчо Николов, поставено меѓу

две седници на Собранието на Република Македонија,

на 21 јули 2009 година

 Пратеничкото прашање гласи:

 Би сакал да добијам одговор на следниве прашања:

1. Колку точно лица поднесоа барање за остварување право на паричен надоместок согласно Законот за материјално обезбедување на наевработени лица поради приватизација на претпријатие во доминантна државна сопственост на државата во периодот од 2000 до 2004 година?

2. Колку точно лица го остварија ова право на паричен надоместок согласно овој закон?

3. Колку лица кои не остварија право поднесоа жалба до Министерството за труд и социјална политика, колку се уште не се решени и за колку е поминат рокот во кој Министерството требаше да реши по жалбите?

4. Колку лица во Велес поднесоа барање за остварување на право на паричен надоместок согласно Законот за материјално обезбедување на невработени лица поради приватизација на претпријатие во доминантна државна сопственост на државата во периодот од 2000 до 2004 година?

5. Колку во Велес добија позитивен одговор на барањето за остварување на правото на паричен надоместок согласно овој закон?

6. Колку лица во Велес не го остварија правото на паричен надоместок поднесоа жалба до Министерството за труд и социјална политика, колку сеуште не се решени и за колку е поминат рокот во кој Министерството требаше да реши по жалбите?

7. Зошто лицата кои поднесоа барање за паричен надоместок согласно законот а биле вработени во "Порцеланка" А.Д. Велес се одбиени и покрај тоа што имаат валидни документи дека во периодот 2000/2004 година "Порцеланка" била во државна сопственост?

Во прилиг ви доставувам досие на една поранешно вработена во "Порцеланка" која е неправедно одбиена.

Прашањето го поставувам до министерот за труд и социјална политика.